In der jetzige Danzschuel vom Fex an der Haubtboscht (ehemaalige Glooschterbäärg), dräffe sich kaini  Abwäschlimpe, kaini Heeseler, kaini Huusmimpfel wo ibereggs luege, kaini Kummerfiirz mit langwyylige Gumpischtepfelgsichter, kaini Schurnaalgsichter, kaini Stuubepflutte, au kaini Lyt mit Zwanzigabachtimyyler und kai Suurimuggel mit dumme Falle. Doo findsch uff der Physchte Ainzelmasgge, badänti Thype, luschtigi Boone, Syydehääsli, Gspuusi won en Oodere hän fir e Danzede und e Schwooff. Si walzere, si anngaschiere, si hän e guets Binää, si mache kaini Dänz, derfir gärn buselibuus, wenn e Syydemaitli und e  Zuggerli kunnt.